<classify> Na PATRICIA KIMELEMETA TAASISI ya Kuzuia na Kupambana na RushwaTakukuru imeanza kuchunguza magari yote yaliyokwama katika ya Bandari TanzaniaTPA yakiwa yameagizwa kwa majina ya taasisi za serikali. Akizungumza na MTANZANIA jijini Dar es Salaam jana, Mkuu wa Kitengo cha Habari na Mawasiliano cha Takukuru, Musa Misalaba alisema agizo la Rais Dk. John Magufuli linahitaji utekelezaji wa haraka ili kuwabaini wahusika wa magari hayo na kwa nini waliamua kutumia taasisi za Serikali ikiwamo Ofisi ya Rais kuyaingiza. Alisema kwa sababu Rais Dk. Magufuli ametoa siku saba za utekelezaji wa agizo lake, ufuatiliaji ulianza mara moja na inategemewa utakamilika katika muda uliopangwa. Tumepewa siku saba na Rais Dk. Magufuli kuhakikisha tunachunguza magari haya na kuwasilisha ripoti, hivyo basi tulianza kazi baada ya kutolewa kwa agizo, tunaamani kazi itakamilika kwa muda uliopangwa ili tuweze kuwasilisha taarifa, alisema Misalaba. Alisema uchunguza utahusu mambo mengi hivyo unahitajika umakini ili kuhakikisha wahusika wanapatikana.  <topic>: kitaifa 